**МИНИСТЕРСТВО НА ЗЕМЕДЕЛИЕТО**

**ОБЯСНИТЕЛНА ЗАПИСКА**

**към тримесечната информация за разходите по бюджетни програми към 31.03.2022 г.**

Съгласно Решение № 892 на Министерския съвет от 30 декември 2021 година за предприемане на действия за подготовката на структурни и други промени в централната администрация на изпълнителната власт, Изпълнителната агенция „Сертификационен одит на средствата от Европейските земеделски фондове“ (ИАСОСЕЗФ) следва да премине към Министерството на финансите, а Изпълнителната агенция по горите (ИАГ) и Българската агенция по безопасност на храните (БАБХ) следва да преминат към Министерския съвет.

Към настоящия момент със Закона за държавния бюджет на Република България за 2022 г. бюджетите и на трите агенции са планирани както следва:

• Бюджетните показатели по бюджета на Българска агенция по безопасност на храните и Изпълнителна агенция по горите са част бюджета на Министерския съвет за 2022 г.;

• Бюджетните показатели по бюджета на Изпълнителна агенция „Сертификационен одит на Европейките земеделски фондове“ са част от бюджета на Министерство на финансите за 2022 г.

Разработените промени в нормативната уредба, касаещи структурните промени не са финализирани. Съгласно чл. 76 от ЗДБРБ за 2022 г. до извършването на структурните промени, произтичащи от приетата структура на Министерския съвет и от негови актове във връзка със структурни промени, структурите, които преминават към други разпоредители с бюджет, продължават да се финансират по досегашния ред чрез бюджетите на първостепенните разпоредители с бюджет, в чиято структура са към 31 декември 2021 г.

Министерство на земеделието към настоящия момент събира и предоставя отчетна информация от тях за периода до окончателното им преструктуриране.

Във връзка с казаното до тук, в колона „Закон 2022“ са отразени данните единствено за Министерство на земеделието съгласно чл.24 от Закона за държавния бюджет на Република България за 2022 г. Разпределението на разходите по бюджетни програми на МЗм е част от приложение № 1 към чл. 1 от Постановление на Министерския съвет № 31 от 17 март 2022 г. за изпълнението на държавния бюджет на Република България за 2022 г. (ПМС № 31/2022 г.), а именно точка 17.

През отчетния период е извършена една промяна по бюджета на МЗм, свързана с Решение № 159 от 18 март 2022 година на Министерския съвет за увеличаване на капитала на еднолично акционерно дружество с държавно участие в капитала „Врана“ ЕАД и за възлагане на търговското дружество на задължения за изпълнение на цели на публичната политика и Постановление № 33 от 18 март 2022 година на Министерския съвет за одобряване на промени по бюджета на Министерството на земеделието за 2022 г. във връзка с увеличаване на капитала на еднолично акционерно дружество с държавно участие в капитала „Врана“ ЕАД. Същата не касае разходната част на бюджета.

Представена е обобщена отчетна информация за първото тримесечие на 2022 г. за системата на Министерство на земеделието (МЗм), с включена отчетна информация за БАБХ, ИАГ и ИАСОСЗФ.

**Министерство на земеделието отчита разходи в изпълняваните три основни политики: Политика в областта на земеделието и селските райони; Политика в областта на рибарството и аквакултурите; Политика в областта на съхраняването и увеличаването на горите и дивеча и Бюджетна програма „Администрация“.**

Стратегическите цели, които Министерство на земеделието, храните и горите си поставя при изпълнение на политиката в областта на земеделието и селските райони обхваща дейности в подкрепа на ефективното използване и опазване на земеделските земи и водите, съхраняване и подобряване на генетичните ресурси в растениевъдството и животновъдството и развитие на потенциала на двата подсектора за производство на конкурентоспособна продукция, консултации на земеделските производители, стабилизиране на пазарите на земеделска продукция и гарантиране на доходите на производителите, сигурност и безопасност по веригата на предлагане на храни.

*Политика в областта на земеделието и селските райони*

Политиката се изпълнява посредством 12 Бюджетни програми, а именно: Бюджетна програма „Земеделски земи”; Бюджетна програма „Природни ресурси в селските райони”; Бюджетна програма „Растениевъдство”; Бюджетна програма „Хидромелиорации”; Бюджетна програма „Животновъдство”; Бюджетна програма „Организация на пазарите и държавни помощи”; Бюджетна програма „Агростатистика, анализи и прогнози”; Бюджетна програма „Научни изследвания”; Бюджетна програма „Съвети и консултации”; Бюджетна програма „Земеделска техника”; Бюджетна програма „Безопасност по хранителната верига”; Бюджетна програма „Подобряване на живота в селските райони”.

Разходите на Българската агенция по безопасност на храните са намерили отражение и са част от разходите отчети по Бюджетна програма „Безопасност по хранителната верига”. Всичко извършени разходи по бюджета на БАБХ за първото тримесечие на 2022 г. са в размер на 15 269 059 лв. В таблицата по-долу са описани извършени разходи по показатели и параграфи на БАБХ.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | П О К А З А Т Е Л И | § | Закон | Уточнен план | Отчет |
|  | **(в лева)** |  |  |  |  |
|  | A |  | 1 | 2 | 3 |
|  |  |  |  |  |  |
|  | **РАЗХОДИ - ВСИЧКО** |  |  |  | **15 269 059** |
|  | **Общо разходи** |  |  |  | **15 269 059** |
| **1.** | **Общо ведомствени разходи** |  |  |  | **15 226 627** |
|  | **Персонал** |  |  |  | **12 223 763** |
|  | **Заплати и възнаграждения за персонала, нает по трудови и  служебни правоотношения** | **01-00** |  |  | **8 775 335** |
|  | **Други възнаграждения и плащания за персонала** | **02-00** |  |  | 612 570 |
|  | **Задължителни осигурителни вноски от работодатели** | **05-00** |  |  | **2 835 858** |
|  | **Издръжка** | **10-00** |  |  | **2 935 433** |
|  | **Платени данъци, такси и административни санкции** | **19-00** |  |  | **67 431** |
| **2.** | **Администрирани разходни параграфи по бюджета** |  |  |  | **42 432** |
|  | **Текущи разходи** |  |  |  | **42 432** |
|  | **Програма за профилактика, надзор, контрол и ликвидиране на болести по животните и зоонози съгласно чл. 118 от Закона за ветеринарномедицинската дейност (§10-00)** | **10-00** |  |  | **42 432** |
|  | **Щатни бройки - общо** |  |  |  | **2 266** |
|  | **Средногодишни щатни бройки - общо** |  |  |  | **2 266** |
|  | **Щатни бройки** |  |  |  | **2 266** |
|  | по трудови правоотношения |  |  |  | 333 |
|  | по служебни правоотношения |  |  |  | 1 933 |
|  | **Средногодишни щатни бройки** |  |  |  | **2 266** |
|  | по трудови правоотношения |  |  |  | 333 |
|  | по служебни правоотношения |  |  |  | 1 933 |

През първото тримесечие на 2022 г. по *Политика в областта на рибарството и аквакултурите* са отчетени разходи, свързани с изпълнението на заложените цели по програма „Рибарство и аквакултури“, в съответствие с основните приоритети и цели на Общата политика в областта на рибарството на ЕС и осигуряването на възможности за развитие на сектор „Рибарство”, включително чрез прилагане на структурната политика в областта на рибарството.

По *Политика в областта на съхраняването и увеличаването на горите и дивеча* се изпълняват дейности по две бюджетни програми – „Специализирани дейности в горските територии“ и „Планиране, опазване от посегателства, пожари и лесозащита“.

Изразходваните средства в тези програми са свързани основно с извършените от Изпълнителна агенция по горите разходи за проверки, с цел контролната дейност в горите, издаване на удостоверения, обслужване на собственици на гори, одобряване и регистрация на базови източници за производство на семена и други горски репродуктивни материали, издадени сертификати, лесопатологично обследване, мероприятия по опазване на биологичното разнообразие, изграждане и реконструиране на архитектурни обекти и елементи, периодични издания на списание „Гора“, инвентаризация и областно планиране в горските територии и подобряване устойчивостта и здравословното състояние на горите.

Разходите на ИАГ са представени в таблицата по-долу, отчетени по бюджетните програми на МЗм, както следва:

|  |  |  |  |  |  |
| --- | --- | --- | --- | --- | --- |
| **2200.03.01** | **БЮДЖЕТНА ПРОГРАМА „СПЕЦИАЛИЗИРАНИ ДЕЙНОСТИ В ГОРСКИТЕ ТЕРИТОРИИ”** | |  |  |  |
| **2200.03.00** | **КЪМ ОБЛАСТ НА ПОЛИТИКА „ СЪХРАНЯВАНЕ И УВЕЛИЧАВАНЕ НА ГОРИТЕ И ДИВЕЧА”** | |  |  |  |
|  |  |  |  |  |  |
|  | П О К А З А Т Е Л И | § | Закон | Уточнен план | Отчет |
|  | **(в лева)** |  |  |  |  |
|  | A |  | 1 | 2 | 3 |
|  |  |  |  |  |  |
|  | **РАЗХОДИ - ВСИЧКО** |  |  |  | **5 886 155** |
|  | **Общо разходи** |  |  |  | **5 886 155** |
| **1.** | **Общо ведомствени разходи** |  |  |  | **5 886 155** |
|  | **Персонал** |  |  |  | **4 680 798** |
|  | **Заплати и възнаграждения за персонала, нает по трудови и  служебни правоотношения** | **01-00** |  |  | **3 555 930** |
|  | **Други възнаграждения и плащания за персонала** | **02-00** |  |  | 167 211 |
|  | **Задължителни осигурителни вноски от работодатели** | **05-00** |  |  | **957 657** |
|  | **Издръжка** | **10-00** |  |  | **1 091 921** |
|  | **Платени данъци, такси и административни санкции** | **19-00** |  |  | **113 436** |
|  | **Щатни бройки - общо** |  |  |  | **950** |
|  | **Средногодишни щатни бройки - общо** |  |  |  | **956** |
|  | **Щатни бройки** |  |  |  | **950** |
|  | по трудови правоотношения |  |  |  | 540 |
|  | по служебни правоотношения |  |  |  | 410 |
|  | **Средногодишни щатни бройки** |  |  |  | **956** |
|  | по трудови правоотношения |  |  |  | 541 |
|  | по служебни правоотношения |  |  |  | 415 |
|  |  |  |  |  |  |
| **2200.03.02** | **БЮДЖЕТНА ПРОГРАМА „ПЛАНИРАНЕ, ОПАЗВАНЕ ОТ ПОСЕГАТЕЛСТВА, ПОЖАРИ И ЛЕСОЗАЩИТА”** | |  |  |  |
| **2200.03.00** | **КЪМ ОБЛАСТ НА ПОЛИТИКА „ СЪХРАНЯВАНЕ И УВЕЛИЧАВАНЕ НА ГОРИТЕ И ДИВЕЧА”** | |  |  |  |
|  |  |  |  |  |  |
|  | П О К А З А Т Е Л И | § | Закон | Уточнен план | Отчет |
|  | **(в лева)** |  |  |  |  |
|  | A |  | 1 | 2 | 3 |
|  |  |  |  |  |  |
|  | **РАЗХОДИ - ВСИЧКО** |  |  |  | **1 229 656** |
|  | **Общо разходи** |  |  |  | **1 229 656** |
| **1.** | **Общо ведомствени разходи** |  |  |  | **1 229 656** |
|  | **Издръжка** | **10-00** |  |  | **1 229 656** |
|  | - разходи за външни услуги | 10-20 |  |  | 1 229 656 |

По *бюджетна програма „Администрация“,* са отчетени изразходените средства обслужващи дейности, свързани с подпомагане изпълнението на всички останали програми, изграждащи структурата на бюджета, както и звената на пряко подчинение на министъра. Тук са намерили и отражение, разходите извършени към 31.03.2022 г. от Изпълнителната агенция „Сертификационен одит на средствата от Европейските земеделски фондове“. Разходите са на ИАСОСЕЗФ са представени в таблицата по-долу:

|  |  |  |  |  |  |
| --- | --- | --- | --- | --- | --- |
| **2200.04.00** | **БЮДЖЕТНА ПРОГРАМА „АДМИНИСТРАЦИЯ”** | |  |  |  |
|  |  |  |  |  |  |
|  | П О К А З А Т Е Л И | § | Закон | Уточнен план | Отчет |
|  | **(в лева)** |  |  |  |  |
|  | A |  | 1 | 2 | 3 |
|  | **РАЗХОДИ - ВСИЧКО** |  |  |  | **609 288** |
|  | **Общо разходи** |  |  |  | **609 288** |
| **1.** | **Общо ведомствени разходи** |  |  |  | **609 288** |
|  | **Персонал** |  |  |  | **573 322** |
|  | **Заплати и възнаграждения за персонала, нает по трудови и  служебни правоотношения** | **01-00** |  |  | **466 511** |
|  | **Други възнаграждения и плащания за персонала** | **02-00** |  |  | 7 816 |
|  | **Задължителни осигурителни вноски от работодатели** | **05-00** |  |  | **98 995** |
|  | **Издръжка** | **10-00** |  |  | **35 578** |
|  | **Платени данъци, такси и административни санкции** | **19-00** |  |  | **388** |
|  | **Щатни бройки - общо** |  |  |  | **34** |
|  | **Средногодишни щатни бройки - общо** |  |  |  | **34** |
|  | **Щатни бройки** |  |  |  | **34** |
|  | по трудови правоотношения |  |  |  | 1 |
|  | по служебни правоотношения |  |  |  | 33 |
|  | **Средногодишни щатни бройки** |  |  |  | **34** |
|  | по трудови правоотношения |  |  |  | 1 |
|  | по служебни правоотношения |  |  |  | 33 |